Р е п у б л и к а С р б и ј а

О п ш т и н а Љиг

Одељење за финансије

**У П У Т С Т В О**

**ЗА ПРИПРЕМУ БУЏЕТА OПШТИНЕ ЉИГ ЗА 2022. ГОДИНУ**

**И ПРОЈЕКЦИЈА ЗА 2023 И 2024 ГОДИНУ**

IV-01 број 400-5

На основу члана 31. и члана 40. Закона о буџетском сиситему („Службени гласник РС“ бр. 54/09, 73/10, 101/10, 101/11, 3/12, 62/13, 63/13, 108/13, 142/14, 68/15 – др. закон, 103/15, 99/16, 113/17, 95/18, 31/19, 72/19 и 149/20) Одељење за финансије Општинске управе Општине Љиг доставља буџетским корисницима основне смернице, оквири и рокове за припрему финансијсих планова и захтева за средствима у буџету Општине Љиг у 2021.години са пројекцијама за 2022. и 2023.годину.

**Законски основ**

Поступак припреме и доношења буџета локалне власти уређен је чланом 31. Законом о буџетском систему, по буџетском календару, министар финансија доставља Упутство за припрему Одлуке о буџету локалне власти као и Фискалну стратегију **до 5. јула**.

Министарство финансија је доставило локалним самоуправама Упутство за припрему буџета за 2022.годину и Фискалну стратегију за 2022. годину са пројекцијама за 2023. и 2024. годину.

Чланом 40. Закона о буџетском систему предвиђено је да по добијању Фискалне стратегије и Упутства за припрему буџета локалне власти, локални орган управе надлежан за финансије доставља директним корисницима буџета Упутство за припрему буџета које треба да садржи:

**1**) основне економске претпоставке и смернице за припрему нацрта буџета локалне власти;

**2)** опис планиране политике локалне власти;

**3 )**процене прихода и примања и расхода и издатака буџета локалне власти за буџетску и наредне две фискалне године;

**4)** обим средстава који може да садржи предлог финансијског плана директног корисника средстава буџета локалне власти за буџетску годину, са пројекцијама за наредне две фискалне године;

**5)** смернице за припрему средњорочних планова директних корисника средстава буџета локалних власти;

**6)** поступак и динамику преипреме буџета локалне власти и предлога финансијских планова директних корисника средстава буџета локалне власти.

На основу Упутства за припрему буџета локалне власти, чланом 41. Закона о буџетском систему, прописано је да директни корисници средстава буџета локалне власти израђују предлог финансијског плана и достављају га локалном органу управе надлежном за финансије.

Индиректни корисници средстава буџета локалне власти обавезни су да припреме предлог финансијског плана на основу смерница које се односе на буџет локалне власти и доставе га директном кориснику.

1. **Програмска структура буџета**

Унапређење буџетског процеса кроз примену програмског буџетирања представља део реформе управљања јавним финансијама којим се ставља нагласак на утврђивање приоритета и оптимизацију потрошње у циљу подстицања привредног раста и ефикасног пружања квалитетних услуга јавне управе.

Упутство за израду програмског буџета, као и Анекс 5 којим је дефинисана униформна програмска струкура буџета ЈЛС за израду одлуке о буџету ЈЛС за 2022. годину и документ који садржи циљеве програма и програмских активности и листу униформних индикатора могу се наћи на сајту Министарства финансија ([www.mfin.gov.rs](http://www.mfin.gov.rs)).

**2. Опште напомене за припрему одлуке о буџету локалне власти**

**Услед настале ситуације везане за пандемију заразне болести COVID-19, Министарство финансија даје препоруку јединицама локалне самоуправе да приликом припремања одлука о буџету имају у виду финансирање свих мера из своје надлежности које су неопходне за спречавање појаве ширења и сузбијања ове заразне болести, као и да приликом планирања расхода изврше распоред средстава у односу на обавезе чије измирење је приоритетно.**

Полазећи од одредаба Закона о буџетском систему, којима је дефинисано да одлука о буџету јединице локалне самоуправе треба да буде креирана уз поштовање све четири класификације које сачињавају стандардни класификациони оквир за буџетски систем, према изворима финансирања, посебно указујемо на неопходност поштовања одредаба члана 2. тач. 7) и 8) Закона о буџетском систему којима су дефинисани директни и индиректни корисници буџетских средстава.

Оснивање корисника буџетских средстава мора да има утемељење у закону или другом пропису, у супротном сматраће се да није доследно спроведена одредба члана 2. тач. 7) и 8) Закона о буџетском систему, којима је дефинисан појам директних и индиректних корисника буџетских средстава.

У контексту исказивања установа као индиректних корисника буџетских средстава у одлуци о буџету, **не могу се спајати установе** које обављају различите делатности имајући у виду да су делатности које обављају ове установе уређене различитим прописима, као и да се коефицијенти и други елементи за обрачун и исплату плата запослених у установама утврђују у зависности од врсте делатности установе.

Такође, у складу са чланом 2. тачка 31) Закона о буџетском систему апропријације за индиректне кориснике буџетских средстава исказују се збирно по врстама индиректних корисника и наменама у оквиру раздела директног корисника који је, у буџетском смислу, одговоран за те индиректне кориснике буџетских средстава.

Законом о буџетском систему је прописано да одредбе закона којима се уређује коришћење и расподела сопствених прихода које остваре установе основане од стране локалне власти над којима оснивач, преко директних корисника буџетских средстава, врши законом утврђена права у погледу управљања и финансирања, престају да важе кад се за то створе технички услови.

С обзиром на то да је законодавац оставио могућност да установе до даљњег могу да користе сопствене приходе у складу са законом, **надлежни орган треба да преиспита основаност и оправданост постојања рачуна сопствених прихода индиректних корисника буџетских средства** (установе културе, спорта и сл.) у случају када коришћење и расподела тих прихода није уређена посебним законима. Уколико буџетски корисник, у складу са посебним законима, остварује сопствене приходе надлежни орган локалне власти дужан је да води рачуна да тај корисник извршава расходе и издатке првенствено из тог и других извора, па тек онда из извора 01 – општи приходи и примања буџета (члан 52. Закона о буџетском систему).

Jавнe приходe остварене по основу пружања услуга боравка деце у предшколским установама треба планирати на извору 01 - општи приходи и примања буџета. Како би предшколске установе могле да прате остварење ових прихода, односно извршавање обавеза родитеља по том основу, потребно је да надлежни орган јединице локалне самоуправе изводе о оствареним уплатама овог прихода на прописан рачун за уплату јавних прихода достављају предшколским установама. Уколико јединице локалне самоуправе поступе по наведеним препорукама, а при том у Табели 1 (Прилог 1) искажу средстава за плате запослених у предшколским установама на извору 04 - Сопствени приходи буџетских корисника, неопходно је да у образложењу одлуке о буџету наведу правни основ за планирање наведених расхода са тим извором финансирања.

У оквиру спровођења реформе јавних финансија започет је процес унапређења програмског модела буџета кроз увођење принципа родно одговорног буџетирања у буџетски процес. До 2024. године предвиђено је да се заокружи процес постепеног увођења родно одговорног буџетирања за све буџетске кориснике на свим нивоима власти, сходно члану 16. став 1. Закона о изменама и допунама Закона о буџетском систему („Службени гласник РС”, број 103/15 и 72/19), путем плана његовог постепеног увођења који доноси покрајински секретаријат за финансије, односно орган надлежан за буџет јединице локалне самоуправе. Имајући у виду наведену законску одредбу неопходно је да надлежни орган локалне власти на годишњем нивоу донесе план поступног увођења родно одговорног буџетирања, којим ће одредити **једног или више корисника буџетских средстава и један или више програма опредељеног буџетског корисника за који/које ће се дефинисати (на нивоу програма и/или програмске активности) најмање један родно одговоран циљ и одговарајући показатељи/индикатори** који адекватно мере допринос циља унапређењу равноправости између жена и мушкараца.

Израда **грађанског буџета**, као инструмента за повећање транспарентног исказивања на који начин и у које сврхе се користе јавна средства, представља својеврстан водич за грађане којима треба да се приближе надлежности и начин финансирања послова који се обављају у њиховим општинама и градовима. У циљу информисања и појашњења грађанима о начину трошења и за које сврхе се троше буџетска средства, потребно је да локална власт на једноставан и разумљив начин прикаже свој буџет грађанима са информацијама о буџетским приходима и примањима, расходима и издацима, изворима финансирања, буџетским корисницима и сл. и објави га на својој интернет страници

Имајући у виду обавезу корисника буџета да на основу праћења спровођења програма, у складу са Упуством за праћење и извештавање о учинку програма, израђују годишњи извештај о учинку програма (за последњу завршену фискалну годину), односно извештај о учинку програма за првих шест месеци текуће фискалне године (полугодишњи извештај) и достављају надлежном органу у роковима предвиђеним буџетским календаром неопходно је, да би се адекватно мерио учинак потрошње и добијале информације које се користе за унапређење ефективности и ефикасности јавне потрошње, да се приликом дефинисања показатеља тежити ка томе да они задовоље критеријум СМАРТ. Буџетски корисници дужни су да на својим интернет страницама објављују годишње финансијске извештаје и годишњи извештај о учинку програма, у складу са општим правилима о транспарентности.

У складу са чланом 28. Закона о буџетском систему образложење одлуке о буџету садржи, између осталог, програмске информације које чине описи програма, програмских активности и пројеката корисника буџетских средстава, циљеве који се желе постићи у средњорочном периоду, као и показатеље учинака за праћење постизања наведених циљева.

Законом о изменама и допунама Закона о буџетском систему („Службени гласник РС”, број 103/15) измењена је дефиниција наменских прихода, тако да су према усвојеном решењу наменски јавни приходи и примања дефинисани као јавни приходи, односно примања чије је коришћење и намена утврђена уговором о донацији, кредиту, односно зајму, као и средства самодоприноса чија се намена утврђује одлуком јединице локалне самоуправе.

У поступку припреме и доношења буџета, треба планирати расходе за реализацију мера и активности утврђених посебним законима, у оквиру одређених програма, програмских активности, односно пројеката, с тим што се **исти могу извршавати само до висине апропријације утврђене одлуком о буџету**, **без обзира на то да ли су ови приходи остварени у већем или мањем обиму од планираног.**

Уколико се у току године остваре наведени приходи у обиму већем од планираног актом у буџету, **исти се могу користити и за извршавање других врста расхода**, с обзиром на то да представљају опште приходе буџета којима се финансира јавна потрошња и који немају претходно утврђену намену. Такође, планирање висине расхода за намене предвиђене посебним прописима (чије одредбе нису стављени ван снаге) у поступку припреме и доношења буџета за наредну годину није условљено висином остварења тих прихода у текућој години.

У складу са чланом 27а Закона о буџетском систему извршни орган локалне власти је одговоран за спровођење фискалне политике и управљање јавном имовином, приходима и примањима и расходима и издацима. Законом су уређена правила и начин на који ће се спроводити ова одговорност, односно утврђени су општи принципи, процедуре и правила одговорног фискалног управљања којих се требају придржавати органи локалне власти (члан 27б Закона). С обзиром на то да су, у циљу што ефикаснијег спровођења фискалне политике, Законом утврђена и фискална правила за локалну власт, односно Законом је утврђено ограничење у погледу висине стварања фискалног дефицита (члан 27ж Закона), фискални дефицит локалне власти може настати само као резултат јавних инвестиција и **не може** бити већи од 10% њених прихода у тој години.

**3. Основне економске претпоставке и смернице за припрему предлога финансијског плана буџетског корисника и одлуке о буџету локалне власти са средњорочним пројекцијама и инструкцијама у вези планирања прихода буџета**

**Правци фискалне политике у 2022. години**

Глобална криза која је погодила светску економију као последица пандемије коронавируса неминовно се одразила и на привреду Србије. Међутим, достигнута фискална равнотежа и ценовна и финансијска стабилност у претходном периоду омогућиле су креирање свеобухватног економског пакета подршке привреди и становништву чиме је очувана макроекономска стабилност и створене основе за убрзани опоравак. Истовремено, успешан процес имунизације становништва, уз обезбеђену доступност вакцина свим старосним групама, у значајној мери утиче на побољшање епидемиолошке ситуације и постепено попуштање рестриктивних мера. На тај начин стварају се предуслови и за потпуни опоравак појединих услужних делатности које су највише биле погођене епидемијом попут туризма, угоститељства, забавних и рекреативних услуга, али и за додатно убрзање раста осталих делова привреде, а посебно индустрије и грађевинарства. Мере које у свом фокусу имају ублажавање последица епидемије остају приоритет креатора економске политике и у наредном периоду. Поред тога, напори су усмерени на интензивирање реформских процеса, како би се обезбедио континуитет побољшања привредног окружења, напретка на међународним листама конкурентности и даљег подизања кредитног рејтинга земље. Како би се подржао економски раст и осигурао одрживији и еколошки прихватљивији развој један од приоритета Владе биће и имплементација зелених пројеката и подршка програму зеленог раста. Такође, опоравак економија наших најзначајних спољнотрговинских партнера предвиђен за наредну годину позитивно ће се одразити и на домаћу привреду те се под утицајем ових фактора раст БДП Србије у 2022. години пројектује на 4%. Услед дејства привремених фактора инфлација ће се у наредном једногодишњем периоду кретати око циљане вредности.

Основне макроекономске претпоставке за 2022. годину

|  |  |  |
| --- | --- | --- |
|  | 2021 | 2022 |
| БДП, млрд РСД | 5938,1 | 6342,1 |
| Стопа номиналног раста БДП,% | 8,7 | 6,8 |
| Стопа реалног раста БДП,% | 6,0 | 4,0 |
| Инфлација, просек периода,% | 2,6 | 2,5 |

Извор: Фискална стратегија за 2022. годину са пројекцијама за 2023. и 2024. годину

У 2022. години, економска и фискална политика зависиће од развоја пандемије и успеха на пољу борбе против ње. Циљеви фискалне политике свакако су усмерени на одржање фискалне стабилности и смањење учешћа јавног дуга у БДП. Средњорочни фискални оквир предвиђа постепено смањење дефицита опште државе на ниво од 1,0% БДП до 2024. године и пад учешћа јавног дуга на 55,5% БДП. У 2022. години предвиђен је дефицит у износу од 3% БДП. Захваљујући мерама фискалне консолидације у претходном периоду створен је фискални простор који је омогућио богатe пакетe мера у склопу борбе против ефеката кризе изазване пандемијом током 2020. и 2021. године. У наредној години не очекује се истоветан утицај пандемије који би захтевао сличан пакет мера, али биће обезбеђене одређене резерве у случају новог погоршања економских кретања. Расположив фискални простор у 2022. години биће опредељен за наставак улагања у капиталне инвестиције и здравствени систем, умерено повећање пензија и плата у јавном сектору као и наставак пореског растерећења привреде. Ове мере и њихове фискалне импликације дизајниране су тако да не угрозе стабилност јавних финансија и темпо смањења јавног дуга, затим да одрже животни стандард становништва и помогну привредни развој, али и да осигурају флексибилност реакције на евентуалне нове ударе кризе.

**Приликом планирања прихода локална власт је у обавези да исте реално планира,** тј. потребно је поћи од остварења прихода за три квартала у 2021. години и њихове процене за задњи квартал те године, што представља основ за њихово увећање, при чему укупан раст прихода не сме да буде већи од номиналног раста БДП (пројектован номинални раст у 2022. години од 6,8 %). Изузетно, локална власт може планирати већи обим прихода, с тим што је у том случају **дужна да у образложењу одлуке о буџету наведе разлоге за такво поступање,** као и да образложи параметре (кретање запослености, просечне зараде, очекиване инвестиционе активности, промене у степену наплате пореза на имовину итд.) коришћене за пројекцију таквих прихода.

Уколико локална власт очекује приходе по основу донација, апропријације прихода и расхода (извор финансирања 05 и 06) може планирати у складу са очекиваним износом ових средстава. Апропријације прихода и примања, расхода и издатака из изворa финансирања 07 - Трансфери од других нивоа власти, 08 - Добровољни трансфери од физичких и правних лица и 09 - Примања од продаје нефинансијске имовине могу се планирати у складу са реално очекиваним приливом средстава по тим основама.

Ненаменске трансфере јединице локалне самоуправе треба да планирају у истом износу који је био опредељен Законом о буџету Републике Србије за 2021. годину („Службени гласник РС”, број 149/20 и 40/21).

У складу са чланом 5. Закона о буџетском систему приходи и примања исказују се у укупно оствареним износима, а расходи и издаци у укупно извршеним износима. Правилником о условима и начину вођења рачуна за уплату јавних прихода и распоред средстава са тих рачуна прописани су рачуни за уплату јавних прихода, тако да сви јавни приходи и примања којима се финансирају надлежности локалне власти **треба да буду уплаћени на рачуне прописане за уплату јавних прихода**, чиме би се испоштовало уставно начело бруто принципа (члан 92. Устава Републике Србије), а не на подрачуне корисника буџетских средстава.

**4. Доношење одлуке о локалним комуналним таксама за 2022. годину**

Одредбом члана 15в Закона о финансирању локалне самоуправе („Службени гласник РС”, бр. 62/06, 47/11, 93/12, 99/13, 125/14, 95/15, 83/16, 91/16, 104/16, 96/17, 89/18, 95/18 и 86/19 - у даљем тексту: Закон) прописано је да се највиши износи локалне комуналне таксе за држање моторних друмских и прикључних возила, осим пољопривредних возила и машина усклађују годишње, са годишњим индексом потрошачких цена који објављује републички орган надлежан за послове статистике.

Највишe износe локалне комуналне таксе, усклађенe са годишњим индексом потрошачких цена утврђује Влада, сагласно члану 15в став 4. Закона, а исти се објављују у „Службеном гласнику Републике Србије”.

Такође, указујемо да локална комунална такса за држање моторних друмских и прикључних возила, осим пољопривредних возила и машина, мора бити усклађена са чланом 7. Закона о безбедности саобраћаја на путевима („Службени гласник РС”, бр. 41/09...41/18, 87/18 и 23/19), односно са Правилником о подели моторних и прикључних возила и техничким условима за возила у саобраћају на путевима („Службени гласник РС”, бр. 40/12...70/18, 95/18, 104/18,93/19, 2/20 и 64/21), донетим на основу члана 7. став 2. Закона о безбедности саобраћаја на путевима, тако да је потребно ускладити врсте возила са наведеним законом и правилником, а висину комуналне таксе за та возила утврдити у оквиру усклађених највиших износа ове локалне комуналне таксе, како би полицијске управе без проблема вршиле наплату овог локалног јавног прихода.

Имајући у виду да према члану 32. Закона о локалној самоуправи („Службени гласник РС”, број 129/07, 83/14 - др.закон, 101/16 - др.закон и 47/18) скупштина јединице локалне самоуправе, у складу са законом, између осталог, утврђује стопе изворних прихода, као и начин и мерила за одређивање висине локалних такси и накнада, јединице локалне самоуправе су у обавези да, приликом одређивања висине локалних комуналних такси, имају у виду члан 91. Устава Републике Србије, према коме се обавеза плаћања пореза и других дажбина заснива на економској моћи обвезника. У складу са тим, јединице локалне самоуправе су у обавези да определе висину локалних комуналних такси која неће угрозити нормално функционисање обвезника.

Такође, актом којим се утврђују локалне комуналне таксе не може се прописивати таксени основ, односно проширивати предмет таксене обавезе утврђене законом, с обзиром да би то за последицу имало неусклађеност одлуке са Уставом и законом.

**Реформа управљања локалним јавним финансијама**

У циљу јачања фискалне одговорности локалних самоуправа ревидираће се систем трансфера са циљем да се локалне самоуправе подстакну на спровођење планираног реструктурирања локалних јавних предузећа. Тиме би се обезбедило смањење субвенција комуналним предузећима и повећање квалитета њихових услуга. Истовремено би се локалне самоуправе подстакле да у већој мери користе свој фискални капацитет.

Приоритетне активности и мере на унапређењу локалних јавних финансија су:

- побољшање контроле расхода на локалном нивоу и ограничење раста запослености, плата и субвенција у локалним самоуправама, као и пренос одређених надлежности са нивоа Републике на локалну самоуправу у области саобраћајне инфраструктуре, образовања, здравствене и социјалне заштите;

- унапређење јавних политика на локалном нивоу и повећање ефикасности услуга које пружају локалне самоуправе, путем већих инвестиција у локалне развојне пројекте и раст трошковне ефикасности инвестиција;

- убрзање процеса враћања имовине локалној самоуправи;

- побољшање пословног амбијента на локалном нивоу кроз уклањање административних баријера, укидање непотребних бирократских процедура, увођење електронске управе и смањење корупције;

- законско регулисање правила (критеријума) за утврђивање нивоа развијености локалних самоуправа које су основ за трансфере јединицама локалне самоуправе;

- повезивање висине трансфера и степена наплате изворних прихода јединица локалне самоуправе

**Опис планиране политике Општине Љиг**

Политику коју ће Општина Љиг водити у 2022. години, поред вршења законом утврђених надлежности, биће усмерена на остваривање стратешких циљева дефинисаних Стратегијом одрживог развоја Општине Љиг у периоду 2022-2025. године, која је у фази израде. Приоритети Општине Љиг за наредни трогодишњи период су:

-Унапређење квалитета живота у свим месним заједницама, реконструкција и изградња путне инфраструктуре, јавне расвете, домова културе и осталих садржаја од јавног интереса;

-Развој привреде и запошљавање, развој индустријских зона, привлачење инвестиција превасходно кроз заједничке програме запошљавања са НЗС и заинтересованим странама, активним привлачењем инвестиција и побољшаним пословним окружењем;

-Развој пољопривреде и села, кроз подстицаје пољопривредним произвођачима и програмима за развој руралних средина;

-Смањење јавне потрошње кроз финансијску дисциплину;

-Успешне и професионалне сарадње са донаторима;

-Улагање у развој спорта, културе и туризма, са истовременим мониторингом утрошка уложених средстава, како би се постигли максимални ефекти. Такође, планирано је и улагање у опремање и реконструкцију објеката који се користе у ове сврхе;

-Свеобухватна социјална заштита кроз социјална давања угроженим групама и друге програме намењене маргинализованим и социјално угроженим појединцима;

-Унапређење промоције културних манифестација, побољшање квалитета образовања кроз организовање додатних садржаја у образовању младих;

-Унапређење здравствене заштите кроз унапређење постојећих капацитета и повећању активности на превенцији болести;

-Модернизација локалне самоуправе: едукација запослених, опремање локалне самоуправе и јачање сарадње са општинама из региона и

-Адекватна заштита животне средине.

**5. Обим средстава, односно лимит расхода и издатака буџетских корисника за 2022.**

У члану 25. Закона о буџетском систему прописано је који јавни приходи и примања припадају буџету локалне самоуправе.

Полазна основа за планирање обима буџета за 2022. годину су смернице из Упутства за припрему Одлуке о буџету локалне власти за 2022. годину и пројекција за 2023. и 2024.годину Министарства финансија према којима приходе треба планирати тако да треба поћи од реалног остварења у прва три квартала текуће године и процене остварења у последњем кварталу исте године. Тако пројектовани приходи могу се увећати за планирани номинални раст БДП-а од 6,8% чиме се добија план прихода за 2022. годину. У изузетном случају, уколико се приходи планирају у износу већем од овог процента, корисник јавних средстава мора да образложи на основу којих макроекеономских параметара очекује веће остварење прихода.

Приходи од ненаменских трансфера се у 2022. години планирају у истом износу као и у 2021. години.

Примања се планирају у складу са реалним проценама примања од продаје нефинансијске имовине и кредитног задужења.

***Појекција прихода и примања у периоду од 2022. до 2024. године у хињадама***



Потребно је напоменути да су у наведену процену средстава за 2022.годину и пројекцију за наредне две године укључени приходи од донацијаи наменски трансфери од надлежних Министарстава, као и донација од стране ИПА фондова Европске уније .

Кретање расхода у периоду 2022. до 2024.године биће одређено динамиком спровођења мера фискалне консолидације Републике Србије односно општине. У том смислу, наставиће се са смањењем учешћа јавне потрошње, нарочито издвајања за субвенционисање јавних комуналних предузећа, заустављање раста текућих трошкова пословања (класа 42), вршиће се приоритетно исплата неизмирених обавеза из претходног периода, а остатак средстава усмериће се на инвестициона улагања.

Ниво средстава који ће преостати за капиталне пројекте у директној је зависности од висине посебних наменских трансфера за 2022.годину као и оствареног нивоа уштеда у делу текућег пословања свих буџетских корисника.

У наредном периоду предвиђена је чвршћа контрола расхода у јавним предузећима и установама чији је оснивач локална самоуправа.

Расходи буџета општине Љиг у периоду 2022–2024. године извршаваће се тако да се обезбеди нормално фукционисање свих буџетских корисника, као и да се повећају капиталне инвестиције у локалну инфраструктуру, а да се смање текући расходи код свих буџетских корисника посебно у делу коришћења роба и услуга.

***Пројекција расхода и издатака у периоду од 2022. до 2024. године у хиљадама динара***



Обим средстава који може да садржи предлог финансијског плана за буџетску годину са пројекцијама за наредне две фискалне године

Правни основ за утврђивање предлога обима средстава који може да садржи предлог финансијског плана за кориснике средстава буџета локалне самоуправе садржан је у члану 40. тачка 4. Закона о буџетском систему.

Лимити расхода за буџетске кориснике општине Љиг за 2022.годину дати су на бази сагледавања потребних средстава за рад и функционисање буџетских корисника, створених обавеза и могућности смањења појединих расхода.

При изради предлога финансијских планова за 2022.годину, корисници буџетских средстава треба да планирају расходе и издатке до нивоа утврђених овим Упутством, водећи рачуна при томе о донетим Одлукама од стране Скупштине општине, односно надлежног органа општине, уговореним обавезама и сл.

***Преглед лимита укупних расхода буџетских корисника у 2022. годинид у динарима***



***Планирање масе средстава за плате запослених у 2022. години***

***1. Законско уређење плата***

Плате запослених у јавном сектору уређене су Законом о систему плата запослених у јавном сектору („Службени гласник РС”, број 18/16, 108/16, 113/17, 95/18, 86/19 и 157/20).

Плате запослених код корисника буџета локалне власти уређене су и у складу са Законом о платама у државним органима и јавним службама („Службени гласник РС”, бр. 34/01, 62/06...113/17 - др.закон), Уредбом о коефицијентима за обрачун и исплату плата именованих и постављених лица и запослених у државним органима („Службени гласник РС”, бр. 44/08 - пречишћен текст, 2/12, 113/17-др.закон и 23/18, 95/18- др. закон, 86/19 – др.закон и 157/20).

Приликом обрачуна и исплате плата за запослене у предшколским установама и другим јавним службама (установе културе) не примењује се Уредба о коефицијентима за обрачун и исплату плата именованих и постављених лица и запослених у државним органима, већ Уредба о коефицијентима за обрачун и исплату плата запослених у јавним службама („Службени гласник РС”, бр. 44/01... 157/20-др.закон, 19/21 и 48/21).

***2. Законом уређена основица за обрачун плата***

Приликом обрачуна и исплате плата запослених код корисника буџета локалне власти примењују се основице према закључцима Владе Републике Србије, до почетка примене одредаба Закона о систему плата запослених у јавном сектору.

***3. Планирање масе средстава за плате у одлукама о буџету за 2022. годину***

Средства за плате задржана су на нивоу средстава планираних Законом о буџету Републике Србије за 2021. годину, а евентуална корекција износа планираних средстава за плате извршиће се у току буџетске процедуре на основу ревидиране Фискалне стратегије

измена и допуна Закона о буџетском систему и процене потребних средстава за расходе за запослене за 2022. годину.

**Средства за плате се планирају на бази броја запослених који раде, а не систематизованог броја запослених.**

Уколико локална власт не планира у својим одлукама о буџету за 2022. годину и не извршава укупна средства за обрачун и исплату плата на начин како је наведено, министар надлежан за послове финансија може привремено обуставити пренос трансферних средстава из буџета Републике Србије, односно припадајућег дела пореза на зараде и пореза на добит правних лица, док се висина средстава за плате не усклади са наведеним ограничењем.

Министар надлежан за послове финансија ближе ће уредити начин и садржај извештавања о планираним и извршеним средствима за исплату плата и структуру расхода за запослене на економским класификацијама 413-416 у 2022. години.

Средства која су била планирана за новозапошљавање у 2022. години не могу се користити за повећање плата запослених који већ раде.

Као и у претходним годинама, и у буџетској 2022. години не треба планирати обрачун и исплату поклона у новцу, божићних, годишњих и других врста награда, бонуса и примања запослених ради побољшања материјалног положаја и побољшања услова рада предвиђених посебним и појединачним колективним уговорима, за директне и индиректне кориснике буџетских средстава локалне власти, као и друга примања из члана 120. став 1. тачка 4. Закона о раду („Службени гласник РС”, бр. 24/05, 61/05, 54/09, 32/13, 75/14, 13/17-УС, 113/17 и 95/18-аутентично тумачење) осим јубиларних награда за запослене који су то право стекли у 2022. години и новчаних честитки за децу запослених.

Такође, у 2022. години не могу се исплаћивати запосленима код директних и индиректних корисника буџетских средстава локалне власти, награде и бонуси који према међународним критеријумима представљају нестандардне, односно нетранспарентне облике награда и бонуса.

Остале економске класификације у оквиру групе 41 - Расходи за запослене, планирати крајње рестриктивно.

***ТАБЕЛАРНИ ПРИКАЗИ***

**Група конта 41 – Расходи за запослене**

Локална власт је у обавези да у одлуци о буџету за 2022. годину, у делу буџета који садржи норме битне за извршење буџета, у посебној одредби искаже **број запослених на неодређено и одређено време, за које су у буџету локалне власти обезбеђена средства.**

**Уколико се изменама или допунама Одлуке о буџету локалне власти мењају подаци достављени у Прилогу 1, неопходно је доставити измењене (допуњене) табеле са образложењем и документацијом која потврђује да је било неопходно извршити одређене промене у односу на усвојену Одлуку о буџету.**

Табела 1. је табела са податком о броју запослених у 2021. години и планираним бројем запослених у 2022. години, по корисницима буџета локалне власти, на економским класификацијама 411 и 412, по изворима финансирања.

Табела Т1 се аутоматски попуњава подацима из табела Т1.1, Т1.2 и Т1.3 које је потребно попунити.

-Т1 - Укупан број запослених чије се плате финансирају из свих извора на економским класификацијама 411 и 412;

-Т1.1 - Број запослених чије се плате финансирају из извора 01 на економским класификацијама 411 и 412;

-Т1.2 - Број запослених чије се плате финансирају из извора 04 на економским класификацијама 411 и 412;

-Т1.3 - Број запослених чије се плате финансирају из извора 05-08 на економским класификацијама 411 и 412.

Табеле Т1.1, Т1.2 и Т1.3 попуњавају се тако што се попуњавају колоне ''број запослених на неодређено време'' и ''број запослених на одређено време'' по корисницима и то само у редовима са празним ћелијама. Осенчене ћелије се не попуњавају.

Указујемо да је обавезно да образложење Одлуке о буџету садржи Табелу 2 (у Прилогу 1. Упутства), у којој је неопходно попунити, упоредо по корисницима буџета локалне власти, на економским класификацијама 411 и 412, по изворима, следеће:

-маса средства за плате исплаћена за период I-X у 2021. години и планирана пројекција за период XI-XII у 2021. години у складу са одредбама члана 45. Закона о буџету Републике Србије за 2021. годину.

-маса средства за плате исплаћена за септембар 2021. године и

-планирана средства за плате за 2022. годину.

Приликом попуњавања Табеле 2. попуњавају се само колоне са масом средстава за плате по корисницима и изворима, тако што се уноси износ масе средстава само у редовима са празним ћелијама, а осенчене ћелије се не попуњавају. Колоне са бројем запослених се аутоматски попуњавају подацима из табеле Т1.

Табела 3. је табела са бројем запослених чије се плате исплаћују из буџета са осталих економских класификација.

Табела 4. представља приказ планираних и исплаћених средстава у 2021. години и планираних средстава у 2022. години на економској класификацији 416, као и пратећи број запослених по овом основу. Напомињемо да се у овој табели приказују планирана/исплаћена средства за јубиларне награде и/или по другом основу, при чему је потребно у табели нагласити који је основ у питању (награде и сл.).

Табела 5. односи се на преглед броја запослених и средства за плате у 2022. години по звањима и занимањима у органима јединица локалне власти, а у којој је потребно унети коефицијенте, додатке за минули рад, додатке за прековремени рад и приправност и број запослених у органима и организацијама локалне власти.

Табела 6. односи се на преглед исплаћених средстава на економским класификацијама 413-416 у 2021. години, као и планираним средствима у 2022. години.

Табела 7. односи се на преглед броја запослених на неодређено и одређено време у 2022. години, по кварталима. Након истека сваког квартала потребно је да попуњену табелу доставите Министарству финансија на e-mail: ljiljana.manojlovic@mfin.gov.rs

Штампани формат табела Прилога 1- Преглед броја запослених и средстава за плате, треба имати печат и потпис одговорног лица као и број телефона.

Градови и град Београд у консолидованом билансу града, односно града Београда, не могу да планирају средства за плате за број запослених који је већи од обезбеђених средстава у буџету јединице у складу са одредбама Закона о буџету за 2022. годину.

**Група конта 42 - Коришћење услуга и роба**

У оквиру групе конта која се односе на куповину роба и услуга, потребно је реално планирати средства за ове намене у 2022. години, водећи рачуна да се не угрози извршавање сталних трошкова (421 - Стални трошкови).

Препорука је да буџетски корисници у буџетској процедури преиспитају и потребу

смањења других накнада за рад, које нису обухваћене Законом (уговори о делу, уговори о привремено повременим пословима и др).

Посебно је приликом планирања ове групе конта потребан крајње реалан приступ и са аспекта Закона о роковима измирења новчаних обавеза у комерцијалним трансакцијама („Службени гласник РСˮ, бр. 119/12, 68/15, 113/17, 91/19 и 41/21).

**Група конта 45 - Субвенције**

У оквиру субвенција неопходно је преиспитати све програме по основу којих се додељују субвенције. Приликом планирања средстава за субвенције и њихових намена посебно треба имати у виду све прописе који се тичу државне помоћи.

**Група конта 48 - Остали расходи**

Приликом планирања наведених расхода, треба имати у виду да се услед недовољног износа средстава на економској класификацији 483 - Новчане казне и пенали по решењу судова, иста повећава смањењем осталих економских класификација, на којима је, због наведеног, неопходно прилагодити преузимање обавеза, како би се на тај начин спречило стварање доцњи.

**6. Финансијска помоћ Европске уније (ИПА I и ИПА II1)**

Један од извора финансирања пројеката на локалном нивоу је и финансијска помоћ Европске уније, у оквиру спровођења помоћи према правилима инструмента претприступне помоћи (ИПА I и ИПА II), а у складу са Законом о потврђивању Оквирног споразума између Владе Републике Србије и Комисије Европских заједница (ИПА I), („Службени гласник РС – међународни уговори“, број: 124/07) и Закона о потврђивању Оквирног споразума између Републике Србије и Европске комисије о правилима за спровођење финансијске помоћи Европске уније Републици Србији у оквиру инструмента за претприступну помоћ (ИПА II) (''Службени гласник РС – међународни уговори'' број: 19/14).

На основу Финансијског споразума потписаног 6. јуна 2014. године, између Владе Републике Србије и Европске комисије, који се односи на Национални програм за Србију за 2013. годину у оквиру ИПА компоненте Помоћ у транзицији и изградња институција за реализацију годишњег Националног програма, за спровођење пројеката претприступне помоћи неопходно је обезбедити одговарајући износ средства националног учешћа.

Директни корисници средстава буџета локалне власти, у случају када су крајњи корисници програма и пројекта, дужни су да обезбеде износ националног учешћа према правилима уговарања и набавки које дефинише и објављује Европска комисија за спровођење спољних акција (тзв. PRAG правила2). Процедуру јавних набавки спроводи Тело за уговарање3 (Министарство финансија - Сектор за уговарање и финансирање програма из средстава ЕУ).

За сваки уговор у оквиру програма и пројекта предвиђа се национално учешће у следећим пропорцијама4: у износу од најмање 10% од укупне вредности буџета који се односи на техничку помоћ – уговори о услугама; у износу од најмање 15% од укупне вредности буџета који се односи на инвестиције (инфраструктурни радови и набавка опреме) – уговори о набавци и уговори о радовима; у износу од најмање 10% од укупне вредности уговора који се односе на „грант“ шеме без обзира да ли се активности односе на институционалну изградњу или инвестиције.

У моменту планирања финансијских средстава намењених за национално учешће на локалном нивоу у оквиру одобрених пројеката и програма, потребно је поштовати следећа правила:

 **Корисници буџетских средстава одговорни су за правилно планирање, у складу са предвиђеном динамиком спровођења, износа расхода и/или издатака за финансирање учешћа Републике Србије у спровођењу финансијске помоћи ЕУ**5;

 **Буџетски корисници, који не испланирају довољан износ средстава за финансирање учешћа Републике Србије у спровођењу финансијске помоћи ЕУ, морају да изврше преусмеравање средстава са других својих апропријација и/или програма**6;

 **Средства планирана за финансирање учешћа Републике Србије у спровођењу финансијске помоћи ЕУ не могу се користити у друге сврхе;**

 Имајући у виду да је реализација годишњег ИПА програма вишегодишња и да се не подудара са националном буџетском годином, потребно је распоредити опредељена средства из једне године буџета ЕУ у неколико година буџета Републике Србије у складу са Планом јавних набавки7 и уговором дефинисаном динамиком спровођења8;

 Буџетски корисници расходе и/или издатке планирају у оквиру шифре пројеката и програма за које је предвиђено финансирање из извора 01 – општи приход буџета (за део којим се финансира национално учешће).

 У складу са Оквирним споразумом и Оквирним споразумом за ИПА II, Република Србија мора да обезбеди средства за надокнаду нерегуларно утрошених средстава (као последицу неправилности или превара), у случају када није могуће наплатити настале дугове, па у складу са наведеним, буџетски корисници планирају и расходе и/или издатке на име покрића надокнаде нерегуларно утрошених средстава. Износ на име покрића надокнаде нерегуларно утрошених средстава се процењује на најмање 1% укупне планиране годишње реализације пројекта/секторског програма на економској класификацији 485 - Накнада штете за повреде или штету нанету од стране државних органа, у оквиру шифре програма и пројекта. Буџетски корисници могу, у складу са проценом, планирати и већи износ од минималног. Буџетски корисници планирају средства за ове намене пропорционално свом учешћу у годишњој реализацији пројекта/секторског програма.

 У случају да су буџетски корисници потписници уговора о бесповратним средствима (грантова) одговорни су и за планирање трошкова на извору 01 на име насталих нерегуларности.

 Приликом планирања средстава за национално учешће **не треба** у предлогу финансијских планова урачунавати трошкове ПДВ9.

 Буџетски корисници **одговорни** су и за планирање трошкова на извору 01 на име камата због кашњења у плаћању и пенала/казни које настају приликом сповођења програма и пројекта.

 За уговоре о радовима чији се завршетак очекује у току 2022. године неопходно је да буџетски корисници планирају већи износ националног учешћа на име трошкова за додатне и/или непредвиђене радове, у складу са процењеном вредношћу додатних и/или непредвиђених радова.

 За *FIDIC* уговоре о радовима неопходно је да у 2022. години буџетски корисници планирају средства на извору 01 за покриће трошкова комисије за решавање спорова. Минимални износ по пројекту/уговору треба да износи 15.750,00 евра. Буџетски корисници могу, у складу са проценом, планирати и већи износ од минималног.

 У складу са Финансијским споразумом који се односи на Национални програм за Србију за 2013. годину у оквиру ИПА компоненте Помоћ у транзицији и изградња институција, као и у складу са Планом јавних набавки Сектора за уговарање и финансирање програма из средстава ЕУ, Министарства финансија и уговором дефинисаном динамиком спровођења, буџетски корисници локалне власти у обавези су да обезбеде средства националног учешћа.

У складу са пројекцијом плаћања Сектора за уговарање и финансирање програма из средстава ЕУ, Министарства финансија, у наставку су индикативни износи средстава потребних за национално учешће:

**7. Смернице за исказивање издатака за капиталне пројекте**

**Класа 5 - Издаци за нефинансијску имовину**

У циљу ефикасног планирања, важно је да корисници расходе за текуће поправке и одржавање зграда, објеката и опреме (за молерске, зидарске радове, поправке електронске и електричне опреме, замена санитарија, радијатора и сличне послове), којима се чувa упoтрeбнa врeднoст зграда, објеката и опреме у стaњу кoje je билo у трeнутку изгрaдњe, oднoснo рeкoнструкциje и којима се не увећава њихова инвестициона вредност планирају на апропријацији економске класификације 425 - Текуће поправке и одржавање, док се средства за капитално одржавање (знaчajни, дугoрoчни рaдoви нa рeнoвирaњу и унaпрeђeњу пoстojeћих oбjeкaтa и опреме, адаптација, реконструкција, санација и др.) планирају на контима класе 5.

Приликом планирања и реализације капиталних пројакта јединице локалне самоуправе треба увек да имају у виду период који је потребан за реализацију пројеката и динамику плаћања који прати исти, те да сходно наведеном размотре могућност вишегодишњег финансирања истих, а у циљу спречавања оптерећења буџета.

Такође, приликом приказивања издатака за капиталне пројекте у буџету за 2022. годину и наредне две године, потребно је приказати не само оне капиталне пројекте који ће бити започети у 2022. години, већ и оне који су започети у претходним годинама а чија је реализација у току и при томе навести све релевантне податке везане за исте (годину почетка финансирања, годину завршетка финансирања, укупну вредност пројекта, изворе финансирања, тј. приходе из буџета, трансфере од других нивоа власти итд..

**Капитални пројекти**

Капитални пројекти су пројекти изградње и капиталног одржавања зграда и грађевинских објеката инфраструктуре од интереса за Републику Србију, односно локалну власт укључујући услуге пројектног планирања које је саставни део пројекта, обезбеђивање земљишта за изградњу, као и пројекти који подразумевају улагања у опрему, машине и другу нефинансијску имовину, а у функцији су јавног интереса.

Капитални пројекти планирају се и укључују у буџет у складу са одредбама Уредбе о управљању капиталним пројектима („Службени гласник РС”, бр. 51/19).

**Формални изглед финансијских планова**

Предлог финасијских планова директних и индиректних корисника буџетских средстава треба да садржи следеће табеле:

* 1. Табеле програмског буџета са програмима и програмским активностима и евентуалним пројектима за сваког директног и индиректног корисника, са економским класификацијама на четвороцифреном и међузбировима на троцифреном нивоу, са планом за 2022. и пројекцијама за 2023. и 2024. годину.
  2. Писано образложење прихода и примања, односно расхода и издатака, у слободној форми.
  3. Детаљно писано образложење за планирана средства која су већа од прописаних лимита датих у глави 4 овог Упутства (стр. 8 и 9) у слободној форми.
  4. Образложење за постојање сопствених прихода (извор 04) за оне индиректне кориснике који још увек планирају приходе из тог извора.
  5. Преглед броја запослених и средстава за плате (Прилог 1) за све оне кориснике који финансирају плате по било ком основу из буџета општине Љиг (директни корисници и индиректни корисници)
  6. Преглед капиталних пројеката (Прилог 2) за оне кориснике који планирају издатке на класи 5 који ће бити у целости или делимично финансирани из буџета општине Љиг.
  7. Комисије и уговори (Прилог3) за оне кориснике који планирају расходе на класи 4 за чланове комисија, радних тела или по уговорима.
  8. Податак о броју запослених код којих се не врши умањење преко економске класификације 465 и укупан износ средстава на годишњем нивоу који није могао бити умањен, у слободној форми.

**Поступак, динамика и субјекти припреме нацрта Одлуке о буџету Општине Љиг и предлога финансијских планова директних буџетских корисника**

На основу садржаја Упутства за припрему буџета, директни буџетски корисници израђују предлог финансијског плана и достављају га Одељењу за финансије Општинске управе општине Љиг. Рок за доставу планова директних буџетских корисника је 01. септембар 2021. године.

У том смислу, индиректни корисници су дужни да модификоване финансијске планове у складу са овим Упутством доставе у најкраћем могућем року, а најкасније до 01.09.2021. године Одељењу за финансије Општинске управе општине Љиг. Директни корисници су, потом, у обавези да модификоване планове доставе истом Одељењу најкасније до 01.09.2021. године.

Локални орган управе надлежан за финансије може да тражи образложење непосредно од индиректног буџетског корисника о његовом финансирању, који су неопходни за припрему нацрта Одлуке о буџету.

Након што у датом року прикупи сва потребна документа и информације, локални орган управе надлежан за финансије отпочиње процедуру разматрања предлога и захтева корисника буџетских средстава. Она се врши на основу њихове усаглашености са циљевима локалне политике утврђене Упутством, предложеним обимом њихових примања и издатака, као и анализом других података и објашњења који се налазе у предлогу финансијских планова.

**Ближа упутства у вези са попуњавањем обрасца за предлог финансијског плана**

Корисници буџетских средстава израђују предлоге финансијских планова за буџетску годину са пројекцијама за наредне две фискалне године.

Писано образложење треба да садржи кратак опис послова корисника буџетских средстава, затим податке о организационој структури, активностима и услугама, број запослених, број корисника и висину одређених права (на пример: број ученика којима се плаћа превоз и просечан износ превозне карте, просечан број корисника социјалне помоћи и како се она извршава, број ангажовања лица путем уговора о делу и разлоге њиховог ангажовања и друго), који се могу финансирати из предложеног обима средстава за 2020.годину.

Уколико буџетски корисник извршава расходе у оквиру више функционалних класификација, за сваку функцију посебно подноси предлог финансијског плана.

Предлог финансијског плана корисника буџетских средстава треба да садржи и средства за набавку опреме и средства за капиталне пројекте, како за започете у претходним годинама, тако и за нове капиталне пројекте у складу са приоритетима. У том смислу, корисници су у обавези да попуне и табеле Прилога 2 (Преглед капиталних пројеката).

Сваком буџетском кориснику пружена је могућност да тражи недостајућа средства за финансирање ако процени да из оквира предложеног обима буџетских средстава за 2022. годину не може подмирити све трошкове или ако планира нову активност или услугу.

Обавеза корисника буџетских средстава је да кроз писано образложење изнесе оправдане разлоге за тражење додатних средстава, правни основ, ефекте које ће та активност или услуга произвести у наредном периоду и из којих извора ће се финансирати.

Неопходно је да буџетски корисници при тражењу додатних средстава имају у виду реално стање и да ови захтеви буду крајње рестриктивни.

Индиректни корисници који и даље буду приказивали извор прихода 04 (сопствени приходи), обавезни су да доставе детаљно писано образложење основаности и оправданости датих прихода.

Набавка роба и услуга и капитална улагања морају бити у складу са Законом о јавним набавкама. У 2022.години расходи на терет буџета неће се извршавати уколико не постоји план јавних набавки, финансијски план и сагласност надлежног органа на исте, а у складу са Законом о буџетском систему.

Сви корисници буџетских средстава дужни су да доставе број радника на неодређено и одређено време заједно са предлогом финансијског плана, као и попуњене табеле везане за запослене и масу за плате (Прилог 1)..

Уколико се корисници ослањају на рад комисија, других радних тела или на запослене по уговорима, потребно је да доставе и попуњене табеле Прилога 3 (Комисије и уговори).

У складу са чланом 112. Закона о буџетском систему, обавеза је корисника буџетских средстава да припреме предлоге финансијских планова по програмском моделу (табеле програма, програмских активности и пројеката).

Упутство за израду програмског буџета објављено је на сајту Министарства финансија и у њему је дато детаљно образложење методологије припреме пројекта, програмских активности и програма, дефиниције основних појмова као и **Анекс 5** – Униформни програми и програмске активности јединица локалне самоуправе.

Униформност програма и програмских активности и индикатора обезбеђује да ЈЛС међусобно упореде трошкове и квалитет услуга пружених грађанима у оквиру тих програма и програмских активности. Такође, та униформност програма и програмских активности и њихова усклађеност са секторима и програмима на централном нивоу, омогућује да се спроведе финансијска анализа и прате активности корисника буџета у одређеним областима на свим нивоима власти.

На основу обавезних података које треба да садржи захтев за финансирање програма, програмских активности и пројеката креирани су обрасци који семогу преузети са сајта Сталне конференције градова и општина: **[www.skgo.rs](http://www.skgo.rs)** као и са сајта Општине Љиг.

**8. Информациони систем за праћење, контролу и извештавање о извршењу буџета јединица локалних самоуправа**

Почетком 2021. године, у оквиру Управе за трезор почео је са радом нови информациони систем за праћење, контролу и извештавање о извршењу буџета јединица локалних самоуправа.

Систем пружа увид у Одлуке о буџету јединица локалних самоуправа, увид о расположивим средствима по утврђеним апропријацијама као и контролу извршења до износа расположивих апропријација. Праћење, контрола и извештавање врши се по свим елементима буџетске класификације у складу са чланом 29. Закона о буџетском систему.

Евидентирањем расхода и издатака на основу података из платног промета Управе за трезор обезбеђује се дневно праћење усклађености коришћења средстава у односу на усвојене Одлуке о буџету, не ремети се надлежност локалних власти у извршавању својих буџета и онемогућава се реализација плаћања која нису у складу са расположивим износима на апропријацијама.

Функционалности система омогућавају извршавање следећих активности:

-Регистрацију корисника и администрацију корисничких налога;

-Учитавање шифарника буџетских класификација и шифарника платног промета; ---Учитавање приходних и расходних апропријација утврђених Одлуком о буџету, Изменама и допунама Одлуке о буџету јединице локалне самоуправе, као и актом о привременом финансирању;

-Учитавање промена над апропријацијама током буџетске године;

-Аутоматско преузимање података о прослеђеним и реализованим платним налозима из платног прометаУправе за трезор;

-Контролу и одбијање платних налога који би довели до нарушавања расположивих износа на утврђеним апропријацијама;

-Преглед и сравњење непрепознатих уплата и исплата у систему;

-Преглед података о блокираним корисницима јединица локалних самоуправа по oснову принудне наплате

-Извештавање.

Јединице локалне самоуправе учитавањем структуираних фајлова достављају податке о утврђеним апропријацијама, променама апропријација у току буџетске године, повраћајима и прекњижавању погрешно евидентираних расхода и издатака, односно прихода и примања.

Извршавање платних трансакција врши се у складу прописаном структуром позива на број задужења Правилника о изменама и допунама Правилника о начину и поступку обављања платног промета у оквиру консолидованог рачуна трезора („Сл. Гласник РС“, број: 91/2021). Шифарник мапирања шифре програмске класификације за аутономне покрајине и јединице локалне самоуправе је саставни део Правилника и Упутства за припрему одлуке о буџету локалне власти.

Имајући у виду наведено, Министарство фиансија указује свим локалним властима да је чланом 4. став 4. Закона о буџетском систему („Сл. Гласник РС“, бр. 54/2009, 73/2010... и 149/2020), између осталог прописано да се приликом припреме и извршења буџета мора поштовати принцип тачности, тј. да приходи и расходи у буџету морају бити приказани у буџету у потпуности и што тачније како не би долазило до одступања између буџета као плана прихода и примања, односно расхода и издатака с једне стране и његове реализације са друге стране.

С тим у вези, Миистарство финансија указује свим локалним властима да је чланом 6. став 2. Закона о буџетском систему прописана одговорност скупштине локалне власти за доношење буџета, док је чланом 7. став 2. истог закона прописана одговорност надлежног извршног органа локалне власти за извршење буџета локалне власти.

Сходно наведеном јединице локалне самоуправе имају одговорност у погледу тачности података које уносе у ИСИБ АП ЈЛС, тј. да исти морају у свему одговарати усвојеној Одлуци о буџету, изменама и допунама Одлуке о буџету (ребалансу) и акту о финансирању, као и обавезу да приликом извршења буџета у свему поступају у складу са важећим законским прописима.

Према томе, потребно је да све локалне власти, након учитавања података у систему, обавезно изврше проверу исправности истих и да не врше плаћања са буџетских линија код којих постоји неслагање са усвојеном Одлуком о буџету.

Исправке погрешно унетих података могу се извршити само кроз усвајање измена и допуна Одлука о буџету и учитавањем утврђених апропријација са шифром разлога 02 у систему.

**9. Достављање одлуке о буџету локалне власти**

У складу са овим упутством и чланом 40. Закона о буџетском систему, локални орган управе надлежан за финансије доставља директним корисницима средстава буџета локалне власти упутство за припрему буџета локалне власти.

Ово упутство и прилози са табелама налазе се на интернет страници Министарства финансија.

Одлуку о буџету са образложењем локална власт доставља Министарству финансија у писаној форми, у роковима прописаним чланом 31. Закона о буџетском систему, као и у електронској форми (у Excel табели), на e-mail: aurora.plecasrakic@mfin.gov.rs; sara.petrovic@mfin.gov.rs; dunja.dakic@mfin.gov.rs; andrea.avramovic@mfin.gov.rs;

Надлежни орган локалне власти, у складу са чланом 45. Закона о буџетском систему, своју одлуку о буџету са образложењем, као и ребалансе буџета мора да објави на својој интернет страници у циљу повећања транспарентности и информисаности стручне јавности и грађана.

Сви прилози се достављају у писаној форми уз одлуку о буџету, као и у електронској форми, на следећи начин:

 Прилог 1 - Преглед броја запослених и средстава за плате (са припадајућим табелама) на e-mail: ljiljana.manojlovic@mfin.gov.rs;

Напомињемо, да уколико се изменама или допунама буџета јединице локалне власти мењају подаци достављени у Прилогу 1, неопходно је доставити измењене (допуњене) табеле на e-mail: ljiljana.manojlovic@mfin.gov.rs; а потом и у писаној форми Министарству привременом

Напомене везане за попуњавање табела:

- табеле се достављају у штампаном облику, са печатом и потписом одговорног лица буџетског корисника, а по могућству и у електронском облику и

- износи се уносе у динарима.

**Рок за подношење предлога финансијских планова индиректних корисника буџета је 01. септембар 2020. године.**

**Рок за подношење предлога финансијских планова директних корисника буџета је 01. септембар 2020. године.**

IV-01 Број: 400-5

Дана: 29.07.2021. године

**НАЧЕЛНИК ОДЕЉЕЊА ЗА ФИНАНСИЈЕ**

Марија Шиљеговић